Dame i gospodo, poštovane kolegice i kolege izaslanici, nazočni predstavnici Vijeća ministara, predstavnici međunarodnih institucija, poštovani predstavnici medija, srdačno vas pozdravljam i otvaram 40. sjednicu Doma naroda Parlamentarne skupštine BiH. Sjednici je nazočno 13 izaslanika, od kojih 4 iz bošnjačkog naroda, 5 iz hrvatskog naroda, 4 iz srpskog naroda. Izaslanik Sulejman Tihić, iz opravdanih razloga nije u mogućnosti, kao i gospodin Ognjen Tadić, nazočiti današnjoj sjednici. Za 40. sjednicu predlažem slijedeći izmjenjeni Dnevni red 1. Usvajanje Zapisnika 39. sjednice Doma naroda Parlamentarne skupštine BiH; 2. Odgovori na izaslanička pitanja i nova izaslanička pitanja; 3. Zahtjev Predsjedništva BiH za razmatranje Prijedloga zakona o izmjenama i dopunama Zakona o Proračunu institucija BiH i međunarodnih obaveza BiH, po žurnom postupku, sukladno članku 122. Poslovnika Doma naroda, zakon broj: 01,02-02-1-32/14 od 23.07.2014.; 4. Izvješće Privremenog zajedničkog povjerenstva obaju domova Parlamentarne skupštine BiH o postizanju istovjetnog teksta Zakona o izmjeni i dopuni Zakona o trošarinama u Bosni i Hercegovini; 5. Izvješće o obavljenoj reviziji učinka o temi: „Telekomunikacijska rješenja u institucijama BiH“, dostavljeno od Ureda za reviziju institucija BiH, broj: 02/3-16- 1-692/14, od 03.06.2014.; 6. Izvješće o obavljenoj reviziji učinka o temi: „Upravljanje ugovorima o djelu i ugovorima o privremenim i povremenim poslovima u institucijama BiH“, dostavljeno od Ureda za reviziju institucija BiH, broj: 02/3-16-1-691/14, od 03.06.2014.; 7. Prijedlog izmjena i dopune Jedinstvenih pravila za izradbu pravnih propisa u institucijama Bosne i Hercegovine, dostavljen od Zastupničkog doma PSBiH, broj: 02-02-4-706/14, od 07.07.2014.; 8. Prijedlog odluke o izmjeni i dopuni Odluke o osnivanju Vijeća nacionalnih manjina BiH, predlagatelj: Zajedničko povjerenstvo za ljudska prava, prava djeteta, mlade, useljeništvo, izbjeglice, azil i etiku, broj: 01,02-34-1-828/14 od 17.07.2014.; 2 9. Davanje suglasnosti za Memorandum o razumijevanju i suradnji izaslanstava nacionalnih parlamenata skupine zemlja Jugoistične Europe u Paralmentarnoj skupštini Organizacije za europsku sigurnost i suradnju, predlagatelj: Dragan Čović (član Izaslanstva PSBiH u Parlamentarnoj skupštini OESS-a), broj: 01,04/3,03/11-05-1-134/14 od 23.07.2014.; 10. Davanje suglasnosti za ratificiranje Sporazuma o trgovini naoružanjem, broj: 01,02-05-2-788/14, od 09.07.2014.; 11. Davanje suglasnosti za ratificiranje Trećeg dodatnog protokola uz Europsku konvenciju o izručenju, broj: 01,02-05-2-789/14, od 09.07.2014.; 12. Davanje suglasnosti za ratificiranje Ugovora broj 1 o Amandmanu na Ugovor o garanciji (koji se odnosi na Ugovor o zajmu za put Banja Luka-Doboj, Faza 1 projekta), potpisan 26.04. 2012., između Bosne i Hercegovine i Europske banke za obnovu i razvoj, broj: 01,02-05-2-792/14, od 10.07.2014.; 13. Davanje suglasnosti za ratificiranje Sporazuma između Vijeća ministara Bosne i Hercegovine i Vlade Države Katar o reguliranju zapošljavanja državljana Bosne i Hercegovine u Državi Katar, broj: 01,02-05-2-804/14, od 14.07.2014.; 14. Davanje suglasnosti za ratificiranje Nota sporazuma između Vijeća ministara Bosne i Hercegovine i Vlade Narodne Republike Kine o statusu bilateralnih ugovora, broj: 01,02-05-2-805/14, od 14.07.2014.; 15. Davanje suglasnosti za ratificiranje Sporazuma o grantu GEF-a (Projekt održivog upravljanja šumama i krajolikom) između Bosne i Hercegovine i Međunarodne banke za obnovu i razvoj u ulozi agencije za implementaciju Fonda za globalni okoliš, broj: 01,02-05-2-806/14, od 14.07.2014.; 16. Davanje suglasnosti za ratificiranje Ugovora o donaciji između BiH, koju zastupa Ministarstvo obrane BiH (primatelj donacije), i Švicarske, koju zastupa Veleposlanstvo Švicarske (donator), za donaciju 79 viljuškara “Steinbock” i njihov transport iz Švicarske u BiH, broj: 01,02-05-2-832/14 od 17.07.2014.; 17. Davanje suglasnosti za ratificiranje Sporazuma o financiranju (Projekt hitnog oporavka od poplava) između BiH i Međunarodne asocijacije za razvoj, broj: 01,02-05-2-914/14 od 24.07.2014. Da li se netko javlja za riječ? Ima li izmjena ili dopuna na ponuđeni dnevni red, koji je Kolegij usvojio? Hvala, nema, ne vidim ni interesa za prijavljivanje. Zaključujemo raspravu. Obzirom da nema izmjena i dopuna dnevni red je usvojen i o njemu se ne glasuje sukladno članku 60. Poslovnika Doma naroda. Prelazimona prvu točku dnevnog reda, Ad. 1. Usvajanje Zapisnika 39. sjednice Doma naroda Parlamentarne skupštine Bosne i Hercegovine Otvaram raspravu. Javlja li se neko za riječ? Prijava ne vidim, ni ineresa za prijavu ne vidim. Hvala vam lijepo. Zaključujemo raspravu. 3 Glasujemo o Zapisniku 39. sjednice našeg Doma. Molim vas pokrenite proceduru glasovanja. Hvala. Nazočno 13 – za 13, Federacija BiH – 9 svi za, RS – 4 svi za. Ima opća, entitetska većina. Konstatiram da je Zapisnik 39. sjednice Doma naroda usvojen. Prelazimo na točku dva današnjeg dnevnog reda, Ad. 2. Odgovori na izaslanička pitanja i nova izaslanička pitanja
Dobar dan svima, poštovani predsjedatelju, uvažene kolegice i kolege, poštovani predsjedatelju Vijeća ministara sa ministrima i zastupnicima i uvaženi gosti, sve vas lijepo pozdravljam. Moje pitanje upućujem Ministarstvu unutarnjih poslova Hercegbosanske županije, a ono je vezano u svezi nedavnih izjava koje su date prilikom sastavljanja kandidacijskih listi za Opće izbore 2014. godine, gdje je član Predsjedništva BiH u svojstvu predsjednika stranke izjavio kako su na određenu osobu kandidatkinju za člana Predsjedništva izvršene i upućene ozbiljne prijetnje, te da je ista morala napustiti BiH. Ova izjava kao i mnogi medijski natpisi u svezi ovog navedenog morali bi zapravo zabrinuti svakog pojedinca, a na poseban način instituciju koja brine kako o zaštiti tako i o sigurnosti svakog građanina. Stoga postavljam pitanje Ministarstvu unutarnjih poslova Hercegbosanske županije – Što je poduzelo i što namjerava poduzeti u ovom slučaju u cilju rasvjetljivanja događaja, a sve u interesu zaštite i osiguranja života svakog pojedinca koji živi u BiH? Tražim da se o svemu ovome informira i javnost kako se o ovakvim stvarima ne bi spekuliralo u dnevno političke svrhe. Hvala lijepo.
Hvala kolegici Krišto. Kolegica Kapetanović, izvolite.
Zahvaljujem uvaženi gospodine predsjedavajući, dame i gospodo. Ja imam tri pitanja. Najprije ću ponoviti pitanje koje sam postavila na sljedećoj (?) sjednici i smatram izrazito neozbiljnim potez Vijeća ministara da na jedno tako važno pitanje ne odgovori s obzirom da se radi o sigurnosti povratnika u entitet RS-a. 4 Pitam zvaničnike, odnosno obraćam se institucijama entiteta RS-a – Šta čine na sprečavanju kršenja prava povratnika, ugrožavanja njihove sigurnosti i evidentnog ohrabrivanja ekstremnih pojedinaca koji čine teška krivična djela protiv života i imovine povratnika? Drugo pitanje – Šta je Ministarstvo sigurnosti Države BiH i entitetsko ministarstvo na nivou RS-a uradilo u rasvjetljivanju brutalnog ubistva Ahmeta Hasanovića, povratnika u Kozluk u općini Zvornik i napada na dvoje hrvatskih povratnika Nikolu i Maricu Crepulj u selu Ratanje? Zašto do dana današnjeg nadležne institucije nisu dostavile odgovor koji im se postavlja već odavde iz ove sale? Moje treće pitanje, mnogo smo puta ovdje govorili o domaćinskom, odnosno nedomaćinskom poslovanju Vijeća ministara kada je u pitanju zakup poslovnog prostora i svi smo zajednički dolazili do zaključaka da institucije BiH veoma veliku sumu novaca, nelogično veliku izdvajaju za kupovinu poslovnih prostora, odnosno za plaćanje zakupnine. Da li je tačno da je i nakon te rasprave u Parlamentu u kojoj su doneseni zaključci da se priđe racionalnijem pristupu, dakle prilikom zakupljivanja, odnosno kupovine prostora, da li je tačno da je Vlada Kantona Sarajeva prodavala prostor Vijeću ministara po cijeni od 2.000 KM po m², a da je Vijeće ministara taj prijedlog odbilo i da je u konačnici se opredijelilo za varijantu, skupu varijantu od 5.300 KM po m², što priznaćemo svi zajedno ovdje da je vrlo luksuzno i da je jako puno? Zašto je Vijeće ministara odbilo vrlo povoljnu ponudu Vlade Kantona Sarajevo? Hvala.
Hvala kolegici Kapetanović. Kolega Krešić.
Poštovani gospodine predsjedatelju, kolegice i kolege, dame i gospodo. Ja opet potenciram na zastupničkom pitanju granični prijelaz Doljani i Gabela Polje. Vjerovali ili ne, znači Komisija za granice već dva mjeseca se nije uspjela sastati da razmatra tu problematiku prijelaza granice na jugu, znate da je turistička sezona u jeku i da se na graničnom prijelazu Doljani čeka preko sat vremana. Možete zamisliti, ljudi koji žive u graničnom području, koji moraju nekoliko puta prelaziti granicu. Drugi granični prijela Gabela Polje – Metković koji nije odobren kao međunarodni granični prijelaz je zatvoren, koji je također tehnički opremljen da može biti međunarodni prijelaz. Ne mogu vjerovati da se Komisija za granice BiH i Hrvatske, a imam informaciju da nije problem u dijelu Komisije iz Hrvatske već da je problem u našoj Komisiji. To su ogromne štete, gospodarske štete, jer na graničnom prijelazu tik uz granični prijelaz Gabela Polje postoji trgovački centar koji se ovo dana zatvara zbog toga što granični prijelaz nije međunarodni. Kome je u interesu da se 50 radnih mjesta zatvori i da se stvaraju gužve na graničnom prijelazu Doljani? Također problematična graničnog prijelaza Bijača, da se taj granični prijelaz označi korektno da ljudi koji jednom, znači prelaze, idu na godišnji odmor, da mogu ići na granični 5 prijelaz Bijaču, a ne da stvaraju gužve na graničnom prijelazu Doljani. Moje izaslaničko pitanje glasi – Hoće li se i kada sastati Komisija za granice? Hvala lijepa.
Hvala kolega Krešić. Kolega Simić, izvolite.
Hvala gospodine predsjedavajući. Moje pitanje je upućeno Savjetu ministara. Imajući u vidu nedavno, pomalo šokantne istupe vrlo značajnih međunarodnih zvaničnika, ambasadora Japana, inače zemlje koja je u velikoj mjeri pomagala obnovu i razvoj BiH sa oba njena entiteta i gospodina Petera Sorensena, da postoje ozbiljne javne sumnje da će sredstva koja su prikupljena kroz pomoć mnogih državnih, međunarodnih organizacija, pa i pojedinaca, biti potencijalno predmet zloupotrebe kroz njihovu implementaciju i da će oni čak preuzeti na sebe i zadatak da prate implementaciju programa, čime je iskazano jedno veliko nepovjerenje prema vlastima BiH. I imajući u vidu te konstatacije koje bi nas trebale objektivno uznemiriti, postavljam pitanje Savjetu ministara – Da li Savjet ministara radi ili ima namjeru da radi na jednom projektu obnove i uklanjanja posljedica nastalih katastrofalnim poplavama koje bi podrazumijevale da se u taj projekat, plan, uključe i mehanizmi koji bi spriječili zloupotrebu korištenja ovih sredstava, kao što nam se do sada često događalo u mnogim projektima prije toga. Hvala.
Hvala kolega Simiću. Kolega Vrdoljak, izvolite.
Gospodine predsjedavajući, kolegice i kolege. Ja bih isto nešto vezano za granične prelaze, kolega Krešić to veoma često ističe, međutim smatram da i ovo zaslužuje da se postavi pitanje, a pitanje bi postavio Upravi za indirektn oporezivanje. Naime, činjenica je da naši granični prelazi svi izgledaju otužno. Razlozi, govorim o graničnim prelazima u Hercegovini, izuzev Bijače koja je napravljena ovako po, zadnji je to krik tehnike, ima opravdanih razloga, naime jedan dio tih graničnih prelaza je potpuno neuvjetan zbog sto razloga koje recimo mogu opravdati. Međutim, ima jedan granični prelaz koji je napravljen u cjelosti po zahtjevima struke, to je granični prelaz Kamensko, međutim koji je toliko zapušten da je to za ... Za taj granični prelaz iz donacija međunarodnih utrošeno je oko 4 milijuna maraka. Oni sada, kad vi naiđete pored njega, nema one vertikalne signalizacije nego policajci na one trake koje nisu u upotrebi, parkiraju svoje privatne aute pa onda ne možeš preko njega nego moraš tamo gdje je slobodno. Sat ima, funkcionira, pokazuje datum, ako se ne varam, 27.06.2008. godine. Sve strelice, one gore, na toj signalizaciji ne rade. Dakle, gazduje tim prelazima Uprava za indirektno oporezivanje. Zašto je to tome tako, tamo pločice su one vrtne postavljene u krug, trava je izbila, to je sad visina trave jedno 6 metar, niko ni tu travu da, između pločica na betonu. To je jedan, otužno izgleda kad naiđete vi prema Hrvatskoj, sad je napravljen novi granični prelaz koji liči na nešto, sve to funkcionira, kod nas je suvremeniji nego što je u Hrvatskoj, međutim tako izgleda. Međutim ja postavljm pitanje, tu je napravljen i prostor za špeditere, napravljen je prostor za carinu iz Livanjske i Duvanjske Carinske uprave, odnosno ispostave, trebalo je da pređu na taj granični prelaz da se kompletno carinjenje završi na graničnom prelazu, međutim to 10 godina već da je taj granični prelaz završen, se ne radi nego svi tereti moraju ići u Duvno, odnosno Tomislavgrad ili Livno, da se tamo ocarine umjesto na ovom prostoru koji je napravljen za to i koji zjapi prazan. Dakle, pitanje glasi – Kada će, odnosno hoće li, zašto do sada nije prebacilo te carinske ispostave Tomislavgrad i Livno na graničnom prelazu Kamensko, hoće li to napraviti i kada? Zahvaljujem.
Hvala kolega Vrdoljak. Više prijava nema. Hvala vam lijepo. U očekivanju odgovora na sva naša izaslanička pitanja, prelazimo na narednu točku, točku tri. Samo jedna kratka napomena, bez želje da sugeriram bilo što i umanjim kvalitet rasprava. Naša želja na Kolegiju je bila da pokušamo danas raditi tako da možemo do džume, do vjerskog obreda završiti ovu sjednicu ako uspijemo, pa evo, zamoljavam sve da damo doprinos takvom jednom činu ako se da, ako ne. Prelazimo na točku tri, Ad. 3. Zahtjev Predsjedništva BiH za razmatranje Prijedloga zakona o izmjenama i dopuni Zakona o Proračunu institucija Bosne i Hercegovine i međunarodnih obveza Bosne i Hercegovine za 2014. godinu po žurnom postupku, sukladno članku 122. Poslovnika Doma naroda, zakon broj: 01,02-02-1-32/14 od 23.07.2014. godine Dobili ste zahtjev Predsjedništva BiH za razmatranje Prijedloga zakona. Zastupnički dom, po žurnom postupku, sukladno članku 122. Poslovnika Doma naroda, Zastupnički dom je na 70. sjednici održanoj juče prihvatio zahtjev za razmatranje Prijedloga zakona o izmjeni i dopuni Zakona o Proračunu institucija BiH. Otvaram raspravu. Znači, prvo ćemo raspraviti žurnost postupka. Ne vidim prijavljenih za raspravu, ne vidim ni interesa za prijavu. Hvala vam lijepo. Glasujemo o proceduri, dakle o tome hoće li Prijedlog zakona razmatrati po žurnom postupku sukladno članku 122. Poslovnika Doma. Molim vas pokrenite proceduru glasovanja. Hvala. Nazočno 13 – za 12 i 1 uzdržan. Federacija BiH – 9 svi za, RS – 3 za, 1 uzdržan. Imamo opću i entietsku većinu. Konstatiram da je ovaj zahtjev prihvaćen. Hvala vam lijepo. 7 Otvaram raspravu o Prijedlogu zakona. Tko se javlja za riječ? Prijava ne vidim, interesa ima. Kolega Raguž, izvolite.
Zahvaljujem se gospodine predsjedatelju, srdačan pozdrav svima. U ovom Prijedlogu koji smo dobili u članku 3.a) koji ste ustvari dodaje iza članka 3. stoji pod stavkom 3. – Da će sredstva iz ovog stavka u iznosu od 7.139.000 KM, da će se doznačiti vladama entiteta i Vladi Brčko Distrikta sukladno kritetrijima za raspodjelu koje će utvrditi Vijeće ministara BiH posebnom odlukom. Znači, mene samo zanima jesu li utvrđeni ti kriteriji, kada će biti i kad će bit donesena ta posebna odluka, jer je to vrlo važno za podršku ovom Zakonu i za jedan transparentan odnos prema svim područjima koja su zahvaćena poplavama? Pa ako možemo dobit odgovor, mislim da bi bio koristan, od strane Vijeća ministara, mislim da bi to dodatno, znači osnažilo i našu podršku ovom Zakonu na ovaj način na koji je predložen od Vijeća ministara.
Hvala lijepo. Kolega Ivanić, izvolite.
Ma vrlo kratko, mislim da je juče u javnosti bilo dovoljno rečeno da je ovaj iznos sredstava mali, ja takođe dijelim to mišljenje i polazeći od toga, od te stvari, mislim da je zaista isuviše mali iznos, neću biti za ovaj Zakon.
Hvala kolegi Ivaniću. Riječ ima kolega Čović, izvolite.
Pa evo uvažene kolege samo kratko, jer smo rekli da nećemo previše raspravljati o ovome svemu, ali da naravno svi damo svoj doprinos, obzirom da smo na Kolegiju pričali oko ovoga svega. Ima jako puno razloga zašto bi mi trebali biti protiv ovog Zakona, međutim ja osobno ću glasovati za samo iz jednog razloga, pošto je juče Zastupnički dom ovo usvojio i ako bi mi danas bili protiv, mi ni tih 7 miliona nemamo u raspodjeli a vrijeme prolazi, oni koji su poplavljeni, za koje smo se svi ovako zdušno zalagali zadnjih par mjeseci, ostali su po strani čekajući naše dogovore. Znači, to je jedini razlog zašto ću ja danas dignuti ruku kako bi i ovih 7 miliona po kriterijima koje će uraditi, ko će već uraditi u ime Vijeća ministara, ipak išlo i da budu na dispoziciji ljudima koji su poplavljeni. Hvala vam lijepo. Više rasprava ja ne vidim, ne vidim ni interesa za raspravu. Hvala vam lijepo. Zaključujemo raspravu. 8 Glasujemo o Prijedlogu zakona o izmjenama i dopuni Zakona o Proračunu institucija BiH i međunarodnih obaveza BiH za 2014. godinu, po žurnom postupku sukladno članku 122. našeg Poslovnika. Molim vas pokrenite proceduru glasovanja. Hvala vam. Nazočno 13 – za 11, protiv 1, uzdržan 1. Federacija BiH – 8 za, 1 uzdržan. RS – 3 za, 1 protiv. Imamo opću i entitetsku većinu. Konstatiram Zakon o izmjenama i dopuni Zakona o Proračunu institucija BiH i međunarodnih obveza BiH za 2014. godinu je usvojen. Hvala vam lijepo. Prelazimo na četvrtu točku današnjeg dnevnog reda, Ad. 4. Izvješće Privremenog zajedničkog povjerenstva obaju domova Parlamentarne skupštine BiH o postizanju istovjetnog teksta Zakona o izmjeni i dopuni Zakona o trošarinama u Bosni i Hercegovini Dom naroda Parlamentarne skupštine na 37. sjednici održanoj 29.04. usvojio je Zakon o izmjeni i dopuni Zakona o trošarinama u BiH s jednim popravkom. Zastupnički dom je na 57. sjednici održanoj 20.11. prošle godine usvojio Zakon o izmjeni i dopuni Zakona o trošarinama takođe sa jednim amandmanom. Budući da je Zakon usvojen u različitom tekstu u odnosu na Zastupnički dom, Dom naroda imenovao je Zajedničko povjerenstvo za usuglašavanje teksta Zakona gdje su bili kolegica Krišto, kolega Košarac i kolega Bradarić. Zajedničko povjerenstvo obaju domova za postizanje istovjetnog teksta navedenog zakona na sjednici održanoj 23.07. ove godine, postiglo je suglasnost po istovjetnom tekstu zakona i o tome sastavilo Izvješće o kojem treba da se izjasnimo. Zajedničko povjerenstvo odbilo je oba amandmana te predlaže Zastupničkom domu i Domu naroda Parlamentarne skupštine da usvoji ovo Izvješće i prihvati jedinstven tekst Zakona o izmjenama i dopuni Zakona o trošarinama u BiH u tekstu u kojem ga je Povjerenstvo predlaže. Zastupnički dom je na 70. sjednici održnoj 24.07. usvojio Izvješće Zajedničkog povjerenstva obaju domova Parlamentarne skupštine o postizanje istovjetnog teksta. Riječ dajem kolegici Krišto ukoliko ima potrebe.
Nema.
Hvala Vam lijepo. Otvaram raspravu. Da li se netko javlja za riječ? Prijava nema, interesa za prijavu, kolega Krešić. Izvolite.
Dame i gospodo. Imam potrebu komentirati ovo što je urdilo Povjerenstvo za usaglašavanje tekstova, različitih tekstova Zakona usvojenih u Zastupničkom i Domu naroda. Razvidno je, a ovo i što je rekao predsjedatelj, da su tekstovi različiti, jedan amandman usvojen u Zastupničkom, 9 drugi je usvojen u Domu naroda i Povjerenstvo umjesto da usuglasi te različite tekstove, odbaci jedan i drugi amandman i mislim da to Povjerenstvo nije uradilo korektno svoj posao. Znači, mi danas trebamo se izjasniti o temeljnom zakonu, ja ću taj temeljni zakon podržati samo zato što je to manje zlo od onoga da oborimo zakon u potpunosti. Znači, Povjerenstvo umjesto da usuglasi ta dva različita teksta i na neki način preferira domaću proizvodnju, Povjerenstvo je uradilo, nisu se mogli usuglasiti, pa su i amandman iz Doma naroda i amandman iz Zastupničkog doma odbacili. I ja mislim da bi trebalo u što skorije vrijeme, da li ovaj saziv na idućoj sjednici ili odma naredni, da taj zakon treba popraviti. Znači, glasovat ću za zaključak samo zato što je manje zlo. Hvala lijepa.
Hvala Vama. Više rasprava nema, ne vidim ni prijava. Kolegica Kapetanović, izvolite.
Vrlo ću kratko. Ponovit ću ono što sam govorila prilikom rasprave i podnošenja amandmana. Neshvatljivo je da mi koji predstavljamo građane BiH, pa samim tim i radnike koji rade u domaćoj industriji, nismo zainteresovani da zaštitimo 500 radnih mjesta i nismo zainteresovani da zaštitimo domaću pivarsku industriju. Naprosto je neshvatljivo. Argumentacije koje su postojale od strane Evropske komisije da mi time se suprostavljamo stavovima EU i Evropske komisije, ja sam to i prošli put rekla i želim i sad da kažem, nisu obavezujući za BiH jer još uvijek nema status kandidata niti je članica EU, a podsjećam da Slovenija i Hrvatska koje jesu članice EU, zahtjeve EU, kada je u pitanju njihova domaća proizvodnja u proizvodnji piva, ne poštuju iako su članice EU. Ne znam, žao mi je zašto se dogodila ovakva stvar na Komisiji za usuglašavanje ta dva amandmana. S druge strane jako žalim zbog činjenice da mi kojima su puna usta BiH, domaće proizvodnje, naših radnika, našeg domaćeg brenda, da nismo u stanju da zaštitimo te ljude koji proizvode domaći brend, nas kao korisnike. I ne mogu da shvatim da smo se doveli u ovu situaciju da se jedan vrlo dobronamjeran amandman, i jedan i drugi koji su imali namjeru u konačnici da izdobre dobrim rezultatom, da se Komisija nije mogla dogovoriti. Dakle, ja isto ovako kao što je gospodin Krešić rekao, samo iz razloga koje je on naveo ću podržati Zakon, ali mislim da u što skorije vrijeme se Zakon mora potpuno izmijeniti. I mislim da nije uredu da Evropska kmisija svoju strogoću trenira na BiH, a nije to u stnju da članicama EU Hrvatskoj i Sloveniji. Zahvaljujem.
Hvala kolegice Kapetanović. Zaključujemo raspravu, hvala lijepo. Glasujemo o Izvješću Privremenog zajedničkog povjerenstva obaju domova Parlamentarne skupštine o postizanju istovjetnog teksta Zakona. Molim vas pokrenite proceduru, hvala vam. Hvala. Nazočno 13 – za 12 i 1 uzdržan. Federacija BiH – 8 za, 1 uzdržan. RS – 4 za. Imamo opću, entitetsku većinu. 10 Konstatiram Izvješće Privremenog zajedničkog povjerenstva obaju domova Parlamentarne skupštine BiH o postizanju istovjetnog teksta Zakona o izmjeni i dopuni Zakona o trošarinama u BiH je usvojen. Hvala vam lijepo. Prelazimo na točku pet današnjeg dnevnog reda, Ad. 5. Izvješće o obavljenoj reviziji učinka o temi: „Telekomunikacijska rješenja u institucijama BiH“, dostavljen od Ureda za reviziju institucija BiH, broj: 02/3-16-1- 692/14, od 03.06.2014. Dobili ste Izvješće Povjerenstva za financije i proračun koje je usvojilo ovo Izvješće, Povjerenstvo je usvojilo i sljedeći zaključak, te predlaže Domu da ga usvoji: Dom naroda Parlamentarne skupštine BiH zadužuje Vijeće ministara i institucije BiH koje su obuhvaćene Izvješćem revizije učinka da u roku od 6 mjeseci izvjeste Povjerenstvo za financije i proračun Doma naroda Parlamentarne skupštine o planiranim i poduzetim aktivnostima na provedbi preporuka iz Izvješća, te da o poduzetim aktivnostima upozna i Ured za reviziju institucija BiH. Zastupnički dom je na 70. sjednici održanoj juče usvojio Izvješće. Riječ dajem podnositelju Izvješća, ukoliko ima potrebe. Nema, hvala vam. Otvaram raspravu. Prijava nemam, ne vidim ni interesa za prijavu, zaključujemo raspravu. Hvala vam lijepo. Glasujemo o Izvješću s preporukama sadržanim u Izvješću. Hvala. Nazočno 13 – za 13, Federacija BiH – 9 svi za, RS – 4 svi za. Konstatiram Izvješće o obavljenoj reviziji učinka o temi: „Telekomunikacijska rješenja u institucijama BiH“ s preporukama sadržanim u Izvješću je usvojeno. A sad molim vas pokrenite proceduru glasovanja za zaključak koji sam pročitao, zaključak Povjerenstva. Hvala. Nazočno 13 – svi za, Federacija BiH – 9 svi za, RS – 4 svi za. Imamo opću, entitetsku većinu. Konstatiram zaključak Povjerenstva za financije i proračun Doma naroda je usvojen. Prelazimo na točku šest današnjeg dnevnog reda, Ad. 6. Izvješće o obavljenoj reviziji učinka o temi: „Upravljanje ugovorima o djelu i ugovorima o privremenim i povremenim poslovima u institucijama BiH“, dostavljeno od Ureda za reviziju institucija BiH, broj: 02/3-16-1-691/14, od 03.06.2014.
Pa vrlo kratko i zaista mislim da su ovi izvještaji o revizijama učinaka koje smo počeli dobivati u posljednje vrijeme vrlo korektno rađeni i zaista mislim da je ovdje jedan, jedan dokument koji baš pažljivo treba pročitati, samo se nadam da neće ostati mrtvo slovo na papiru. Negdje su sugestije koje su iz njih, na bazi njih napravljene i da će biti primjenjene. Moram, mislim zaista smatram da je to urađeno korektno, neaferaški, bez galame, bez ičega vrlo, vrlo suštinski po meni kvalitetno i dobro i mislim da su stvarno u pitanju ozbiljni dokumenti i da Ured zaslužuje, Kancelarija za reviziju da ih se u tom smislu malo evo i pohvali.
Priključujem se, da ne uzimam posebno riječ, pohvalama ono što radi Ured za reviziju i naše povjerenstvo zajedno s njima. Više prijava nema, ne vidim ni interesa za prijavu. Hvala vam lijepo. Zaključujemo raspravu. Glasujemo o Izvješću s preporukama sadržanim u Izvješću. Molim vas pokrenite proceduru glasovanja. Hvala lijepo. 13 nazočno – 13 za, Federacija BiH – 9 svi za, RS – 4 svi za. Imamo opću, entitetsku većinu. Konstatiram Izvješće o obavljenoj reviziji učinka o temi: „Upravljanje ugovorima o djelu i ugovorima o privremenim i povremenim poslovima u institucijama BiH“ s preporukama sadržanim u Izvješću je usvojeno. A sad molim vas pokrenite proceduru glasovanja za zaključak Povjerenstva za financije i proračun. Hvala. 13 nazočno – 13 za, Federacija BiH – 9 svi za, RS – 4 svi za. Imamo opću, entitetsku većinu. Konstatiram zaključak Povjerenstva za financije i proračun Doma naroda je usvojen. 12 Prelazimo na narednu, sedmu točku dnevnog reda, Ad. 7. Prijedlog izmjena i dopuna Jedinstvenih pravila za izradbu pravnih propisa u institucijama Bosne i Hercegovine, dostavljeno od Zastupnočkog doma PSBiH, broj: 02-02-4-706/14, od 07.07.2014. Dobili ste Mišljenje Ustavnopravnog povjerenstva Doma naroda Parlamentarne skupštine, Povjerenstvo je prihvatilo Prijedlog izmjena i dopuna Jedinstvenih pravila za izradbu pravnih propisa u institucijama BiH, te predlaže Domu da prihvati ovaj akt, glasuje i konačno odluči o njemu u jednom glasovanju, jer se radi o jedinstvenom aktu koji se istovremeno razmatra i usvaja. Riječ dajem predsjedatelju Ustavnopravnog povjerenstva, kolega Simiću.
/nije uključen mikrofon/
Hvala Vam lijepo. Riječ dajem predlagatelju, ako ima potrebe. Nema, hvala lijepo. Otvaram raspravu. Prijava ne vidim, ne vidim ni interesa za prijavu. Zaključujemo raspravu. Glasujemo o Prijedlog izmjena i dopuna Jedinstvenih pravila za izradbu pravnih propisa u institucijama Bosne i Hercegovine sukladno prijedlogu Ustavopravnog povjerenstva Doma naroda. Molim vas pokrenite proceduru glasovanja. Hvala. 13 nazočno – svi su za, Federacija BiH – 9 svi za, RS – 4 svi za. Imamo opću, entitetsku većinu. Konstatiram izmjene i dopune Jedinstvenih pravila za izradbu pravnih propisa u institucijama BiH su usvojene. Hvala vam. Prelazimo na točku osam današnjeg dnevnog reda, Ad. 8. Prijedlog odluka o izmjeni i dopuni Odluke o osnivanju Vijeća nacionalnih manjina BiH, predlagatelj: Zajedničko povjerenstvo za ljudska prava, prava djeteta, mlade, useljeništvo, izbjeglice, azil i etiku, broj: 01,02-34-1-828/14 od 17.07.2014. Zajedničko povjerenstvo nam je dostavilo, utvrdilo je ustvari Prijedlog odluke o izmjenama i dopunama Odluke o osnivanju Vijeća nacionalnih manjina BiH te je odlučilo uputiti u Parlamentarnu skupštinu na usvajanje. Zastupnički dom je na 70. sjednici održanoj 24.07. ove godine usvojio Odluku o izmjeni i dopuni Odluke o osnivanju Vijeća nacionalnih manjina BiH. Dobili ste Prijedlog odluke o izmjeni i dopuni Odluke o osnivanju Vijeća nacionalnih manjina BiH o kojoj se danas treba izjasniti. 13 Otvaram raspravu. Nema prijavljenih, ne vidim ni interesa za prijavu. Zaključujemo raspravu. Glasujemo o Prijedlogu odluke. Molim vas pokrenite proceduru glasovanja. Hvala. Nazočno 13 – svi su za, Federacija BiH – 9 svi za, RS – 4 svi za. Imamo opću, entitetsku većinu. Konstatiram da smo usvojili Odluku o izmjeni i dopuni Odluke o osnivanju Vijeća nacionalnih manjina BiH. Hvala vam. Prelazimo na točku devet današnjeg dnevnog reda, Ad. 9. Davanje suglasnosti za Memorandum o razumijevanju i suradnji izaslanstva nacionalnih parlamenata skupine zemalja Jugoistočne Europe u Parlamentarnoj skupštini Organizacije za europsku sigurnost i suradnju, predlagatelj: Dragan Čović kao član Izaslanstva PSBiH u Parlamentarnoj skupštini OESS-a, broj: 01,04/3,03/11-05-1-134/14 od 23.07.2014.
/nije uključen mikrofon/
Hvala Vam lijepo, kao u Izvješću. Otvaram raspravu. Da li se neko javlja za riječ? Nema prijavljenih, ne vidim ni interesa. Zaključujemo raspravu. Hvala vam. Glasujemo o davanju suglasnosti za Memorandum o razumijevanju i suradnju izaslanstva nacionalnih parlamenata skupine zemalja Jugoistočne Europe u Parlamentarnoj skupštini Organizacije za europsku sigurnost i suradnju. Molim vas pokrenite proceduru glasovanja. Hvala. Nazočno 13 – svi za, Federacija BiH – 9 svi za, RS – 4 svi za. Imamo opću, entitetsku većinu. Konstatiram dali smo suglasnost za ratificiranje Memoranduma o razumijevanju i suradnju izaslanstva nacionalnih parlamenata skupine zemalja Jugoistočne Europe u Parlamentarnoj skupštini Organizacije za europsku sigurnost i suradnju. Hvala vam. Na dnevnom redu današnje sjednice ostalo je još davanje suglasnosti za ratificiranje sporazuma, protokola i ugovora. Predlažem da objedinimo raspravu i izjašnjavanje o davanju suglasnosti za ratificiranje sporazuma, protokola, ugovora iz točke 10. do 17. uključujući i točku 17. 14 Otvaram raspravu o prijedlogu za objedinjenje ovih točaka. Hvala vam lijepo. Ne vidim prijavljenih za raspravu, ne vidim ni interesa za raspravu. Zaključujemo raspravu. Molim vas pokrenite proceduru glasovanja vezano za ovaj prijedlog. Hvala. Nazočno 13 – svi za, Federacija BiH – 9 svi za, RS – 4 svi za. Imamo opću, entitetsku većinu, prijedlog je usvojen. Dobili ste izvješća Povjerenstva za vanjsku i trgovinsku politiku, carine, promet i veze. Riječ dajem kolegi Hodžiću, ukoliko ima potrebe.
/nije uključen mikrofon/
Hvala vam lijepo. Otvaram raspravu. Ne vidim prijavljenih, ne vidim ni interesa za prijavu. Zaključujemo raspravu. Hvala vam. Glasujemo o davanju suglasnosti za memorandum i davanje suglasnosti za ratificiranje sporazuma, protokola, ugovora iz točaka 10. do 17. uključujući i točku 17. dnevnog reda. Molim vas pokrenite proceduru glasovanja. Hvala. Nazočno 13 – svi za, Federacija BiH – 9 svi za, RS – 4 svi za. Imamo opću, entitetsku većinu. Konstatiram dali smo suglasnost za ratificiranje sporazuma, protokola i ugovora iz točaka 10. do 17. uključujući i točku 17. Time smo iscrpili dnevni red i zaključujem današnju sjednicu. Zamoliću članove Povjerenstva za financije i proračun samo da ostanemo ovdje u dvorani da se dogovorimo oko ovih revizorskih aktivnosti, pa da možemo dalje raditi. Hvala vam. Sjednica završena u 11:58 sati.